Video: Toshkent metrosida yana poezd to'xtab qolgani aytilmoqda

Toshkent metrosida 6 fevral kuni yana poezd to'xtab qolgani ma'lum qilindi. “Toshkent metropoliteni” holat yuzasidan rasmiy ma'lumot berdi.
Ma'lum qilinishicha, “Mustaqillik maydoni” bekatida harakat xavfsizligini ta'minlash maqsadida 2-sonli yo'nalishdagi harakat tarkibining texnik moslamalari mashinist tomonidan qayta ko'rikdan o'tkazilgan. Aynan shu sababli ushbu poezd harakati 2 daqiqaga kechikkan.

Keltirilishicha, qiska muddatli texnik ko'rikdan so'ng yo'lovchilar ushbu poezdda doimgidek harakatlangan.
Avvalroq ham Toshkentda metro poezdi to'xtab qolgani ma'lum qilingandi.